CELEX: 32007D0024
Language: mt
Date: 2006-12-22 00:00:00
Title: Deċiżjoni tal-Kummissjoni tat- 22 ta' Diċembru 2006 li tapprova l-pjanijiet ta' kontinġenza għall-kontroll ta' l-influwenza tat-tjur u l-marda ta' Newcastle (notifikat bid-dokument numru C(2006) 6806) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               50
            
         DEĊIŻJONI TAL-KUMMISSJONI
   tat-22 ta' Diċembru 2006
   li tapprova l-pjanijiet ta' kontinġenza għall-kontroll ta' l-influwenza tat-tjur u l-marda ta' Newcastle
   (notifikat bid-dokument numru C(2006) 6806)
   (Test b'rilevanza għaż-ŻEE)
   (2007/24/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat it-Trattat ta' Adeżjoni tal-Bulgarija u r-Rumanija, u partikolarment l-Artikolu 4(3) tiegħu,
   Wara li kkunsidrat l-Att ta' Adeżjoni tal-Bulgarija u r-Rumanija, u partikolarment l-Artikolu 56 tiegħu,
   Wara li kkunsidrat id-Direttiva tal-Kunsill 92/40/KEE tad-19 ta' Mejju 1992 li tintroduċi miżuri Komunitarji għall-kontroll ta' l-influwenza ta' l-għasafar (1), u b'mod partikolari t-tieni subparagrafu ta' l-Artikolu 17(4) tagħha,
   Wara li kkunsidrat id-Direttiva tal-Kunsill 92/66/KEE ta' l-14 ta' Lulju 1992 li tintroduċi miżuri tal-Komunità għal kontroll tal-marda ta' Newcastle (2), u b'mod partikolari t-tieni subparagrafu ta' l-Artikolu 21(4) tagħha,
   Billi:
   
               (1)
            
            
               Id-Direttivi 92/40/KEE u 92/66/KEE jistipolaw il-miżuri ta' kontroll li għandhom jiġu applikati f'każ ta' tifqigħa ta' l-influwenza tat-tjur u l-marda ta' Newcastle rispettivament, kif ukoll ċerti miżuri preventivi mmirati lejn żieda fl-għarfien u fl-istat ta' tħejjija mill-awtoritajiet kompetenti u mill-komunità agrikola fir-rigward ta' dawk il-mardiet. Skond dawn id-Direttivi, il-pjanijiet ta' kontinġenza ta' l-Istati Membri għall-kontroll ta' l-influwenza tat-tjur u l-marda ta' Newcastle għandhom jiġu approvati mill-Kummissjoni.
            
         
               (2)
            
            
               Id-Deċiżjoni tal-Kummissjoni 2004/402/KE tas-26 ta' April 2004 li tapprova pjanijiet ta' kontinġenza għall-kontroll ta' l-influwenza ta' l-għasafar u l-marda ta' Newcastle (3), tapprova dawk il-pjanijiet ta' kontinġenza għal dawn l-Istati Membri. L-Anness ta' dik id-Deċiżjoni jelenka l-Istati Membri li l-pjanijiet tagħhom ġew approvati.
            
         
               (3)
            
            
               Il-Bulgarija u r-Rumanija għandhom jissieħbu fl-UE fl-1 ta' Jannar 2007. Għaldaqstant, il-Bulgarija u r-Rumanija ressqu l-pjanijiet ta' kontinġenza tagħhom għall-kontroll ta' l-influwenza tat-tjur u l-marda ta' Newcastle lill-Kummissjoni għall-approvazzjoni.
            
         
               (4)
            
            
               Dawn il-pjanijiet ta' kontinġenza kif emendati mill-Bulgarija u r-Rumaija wara s-suġġerimenti li sarulhom matul l-evalwazzjoni tagħhom, jissodisfaw il-kriterji stipulati fid-Direttivi 92/40/KEE u 92/66/KEE u, soġġetti għal aġġornament regolari u implimentazzjoni effettiva, jippermettu li jintlaħqu l-għanijiet mixtieqa ta' dawk id-Direttivi u, għalhekk, għandhom jiġu approvati.
            
         
               (5)
            
            
               Għal skopijiet ta' ċarezza fil-leġislazzjoni Komunitarja, id-Deċiżjoni Nru 2004/402/KE għandha tiġi revokata u mibdula b'din id-Deċiżjoni.
            
         
               (6)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Il-pjanijiet ta' kontinġenza li l-Bulgarija ppreżentat lill-Kummissjoni fis-7 ta' Novembru 2006 għall-kontroll ta' l-influwenza tat-tjur u l-marda ta' Newcastle huma approvati.
   Artikolu 2
   Il-pjanijiet ta' kontinġenza li r-Rumanija ppreżentat lill-Kummissjoni fid-9 ta' Novembru 2006 għall-kontroll ta' l-influwenza tat-tjur u l-marda ta' Newcastle huma approvati.
   Artikolu 3
   L-Anness jistipula l-lista ta' Stati Membri li għandhom pjanijiet ta' kontinġenza approvati għall-kontroll ta' l-influwenza tat-tjur u l-marda ta' Newcastle.
   Artikolu 4
   Id-Deċiżjoni 2004/402/KE hija revokata.
   Artikolu 5
   Din id-Deċiżjoni għandha tapplika soġġetta għal u mid-data tad-dħul fis-seħħ tat-Trattat ta' Adeżjoni tal-Bulgarija u r-Rumanija.
   Artikolu 6
   Din id-Deċiżjoni hija indirizzata lill-Istati Membri.
   
      Magħmul fi Brussell, 22 ta' Diċembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 167, 22.6.1992, p. 1. Id-Direttiva kif emendata l-aħħar mill-Att ta' Adeżjoni ta' l-2004 (ĠU L 236, 23.9.2004, p. 33).
   
      (2)  ĠU L 260, 5.9.1992, p. 1. Id-Direttiva kif emendata l-aħħar bl-Att ta' l- 2004.
   
      (3)  ĠU L 123, 27.4.2004, p. 111.
   
      ANNESS
      Lista ta' Stati Membri msemmija fl-Artikolu 3
      
                  Kodiċi
               
               
                  Pajjiż
               
            
                  AT
               
               
                  L-Awstrija
               
            
                  BE
               
               
                  Il-Belġju
               
            
                  BG
               
               
                  Il-Bulgarija
               
            
                  CY
               
               
                  Ċipru
               
            
                  CZ
               
               
                  Ir-Repubblika Ċeka
               
            
                  DE
               
               
                  Il-Ġermanja
               
            
                  DK
               
               
                  Id-Danimarka
               
            
                  EE
               
               
                  L-Estonja
               
            
                  EL
               
               
                  Il-Greċja
               
            
                  ES
               
               
                  Spanja
               
            
                  FI
               
               
                  Il-Finlandja
               
            
                  FR
               
               
                  Franza
               
            
                  HU
               
               
                  L-Ungerija
               
            
                  IE
               
               
                  L-Irlanda
               
            
                  IT
               
               
                  L-Italja
               
            
                  LV
               
               
                  Il-Latvja
               
            
                  LT
               
               
                  Il-Litwanja
               
            
                  LU
               
               
                  Il-Lussemburgu
               
            
                  MT
               
               
                  Malta
               
            
                  NL
               
               
                  L-Olanda
               
            
                  PL
               
               
                  Il-Polonja
               
            
                  PT
               
               
                  Il-Portugall
               
            
                  RO
               
               
                  Ir-Rumanija
               
            
                  SE
               
               
                  L-Iżvezja
               
            
                  SI
               
               
                  Is-Slovenja
               
            
                  SK
               
               
                  Is-Slovakkja
               
            
                  UK
               
               
                  Ir-Renju Unit